Mandag fikk ansatte ved Elkjøp og Lefdals kundesentre i Norge og Sverige beskjed om at arbeidsplassene deres flyttes til København i Danmark, skriver VG.

Elkjøp og Lefdal har i dag ett kundesenter i Norge med 122 ansatte, fordelt på 90 årsverk.

– Vi har et mål om å bemanne kundesenteret i København med nordmenn. Alle norske ansatte får tilbud om å bli med videre til København. Vi skjønner at det ikke er gjennomførbart for alle, derfor vil alle også få tilbud om hjelp fra eksterne rekrutterere for å søke ny jobb, sier, kommunikasjonsdirektør i Elkjøp Nordic, Åshild Indresøvde.

Hun sier de vil få en årlig besparelse på 20 millioner kroner ved å ha kundesenteret samlet på ett sted, istedenfor tre steder i Norden.

Kundesentrene for de to elektronikkjedene, som har samme eier, legges ned innen 1. juli 2017. (Vilkår)Copyright Dagens Næringsliv AS og/eller våre leverandører. Vi vil gjerne at du deler våre saker ved bruk av lenke, som leder direkte til våre sider. Kopiering eller annen form for bruk av hele eller deler av innholdet, kan kun skje etter skriftlig tillatelse eller som tillatt ved lov. For ytterligere vilkår se her.